A continuació es destaquen algunes de les principals novetats relacionades amb la responsabilitat social en els àmbits català, estatal i internacional.
Nova convocatòria d'ajuts per a les organitzacions EMAS
Publicada una nova convocatòria per a la implantació i renovació dels sistemes voluntaris de gestió ambiental d'acord amb el Reglament europeu EMAS.
El termini de presentació de les sol·licituds és des de l'1 de juny fins a l'1 de juliol de 2019, ambdós inclosos.
Des del 2 de maig fins al 30 de juny de 2019 qualsevol organització pot presentar el seu balanç social, eina d'avaluació i mesura d'impacte de referència en l'àmbit de l'economia social i solidària (ESS).
Les organitzacions que realitzin el balanç social, formaran part del Mercat Social de la XES, ajudaran a visibilitzar l'ESS, s'autoavaluaran i treballaran sota criteris de millora contínua i tindran una millor comunicació dels seus valors i de la seva cultura organitzativa.
El Govern de la Generalitat se suma a la declaració formal d'emergència climàtica
El passat 14 de maig, el Govern de la Generalitat es va sumar a diverses institucions polítiques d'arreu del món, com Anglaterra i Irlanda, i va declarar formalment la situació d'emergència climàtica i ambiental.
Amb aquesta Declaració, el Govern de la Generalitat reconeix les evidències científiques que demostren que el canvi climàtic suposa un gran risc per a les persones i la seva salut, per al planeta i per a l'economia, i es compromet a destinar esforços i adoptar mesures, com el desenvolupament de la Llei del canvi climàtic, amb la finalitat de col·laborar a mitigar d'aquests riscos.
Obert el període d'inscripció al concurs RSC 2019 que s'organitza per la 10a Setmana de la Responsabilitat Social de Catalunya
La Setmana de la Responsabilitat Social Catalunya, esdeveniment que organitza l'Associació +Responsables i Ingeniería Social, SAL, aquest any arriba a la seva 10a edició, i com ja fa uns anys, organitza una nova edició del seu concurs de projectes RSC.
En aquesta edició es valorarà la seva vinculació amb els ODS, criteris d'innovació, originalitat i la inclusió els beneficis que reporta el projecte.
Finalitza la 3a edició del Programa empreses responsables de Barcelona
El Programa empreses responsables de Barcelona, que impulsa Barcelona Activa i està cofinançat pel Fons Europeu de Desenvolupament Regional (FEDER) va finalitzar la seva 3a edició.
Al Programa, que preveu 28,5 hores de formació i l'elaboració d'una diagnosi RSC, un Pla d'acció en RSC i un Pla de comunicació, en les seves tres edicions hi han participat un total de 40 organitzacions de més de 14 sectors diferents.
L'inici de la 4a edició està prevista aquest octubre.
COMparte, nova plataforma impulsada per la Xarxa espanyola del Pacte mundial per compartir bones pràctiques en sostenibilitat
La plataforma té dos objectius: d'una banda, millorar la difusió dels ODS i el compliment dels 10 principis del pacte mundial, i per l'altra, posar en valor bones pràctiques ja implementades.
Ara mateix, la plataforma disposa més de 300 bones pràctiques dels anys 2018 i 2019, que poden ser consultades per qualsevol persona o organització.
L'Observatori dels ODS presenta el segon informe La contribució de les empreses espanyoles als ODS
Aquest segon informe adopta un enfocament ampli sobre la integració de la sostenibilitat per part del món empresarial (grans i pimes), inclou una introducció –teòrica i pràctica – sobre el paper estratègic de les aliances.
A més, l'informe presenta els resultats obtinguts en analitzar les memòries de les empreses cotitzades espanyoles, comparant-ne els resultats i posant el focus sobre els models de governança de la sostenibilitat que inclouen les empreses.
Aquest nou web té com a finalitat oferir recursos a les pimes i autònoms que els ajudi a alinear la seva estratègia amb els nous paradigmes que suposen els ODS.
Amb aquesta finalitat també s'ofereixen línies de finançament per a les pimes que tinguin projectes alineats amb l'Agenda 2030.
1r Informe 17 x 17: Els 17 ODS a les 17 CA d'Espanya
L'Observatori dels ODS en col·laboració amb AIS Group i Fundación Ciudadanía, van presentar el 1r Informe 17 x 17: Els 17 ODS a les 17 CA d'Espanya, amb la finalitat de realitzar una primera aproximació a l'avaluació de la sostenibilitat per CA, assenyalar la importància dels ODS a escala autonòmica i fer una radiografia conjunta de la geografia de la sostenibilitat a Espanya.
Informe de l'ONU sobre biodiversitat: un milió d'espècies en perill d'extinció
La Plataforma intergovernamental cientificonormativa sobre diversitat biològica i serveis dels ecosistemes, organisme independent impulsat per l'ONU, ha publicat un informe d'avaluació global que evidencia el greu deteriorament de la biodiversitat i del perill del model econòmic actual per la vida d'un milió d'espècies animals i vegetals.
La Setmana Europea del Desenvolupament Sostenible és una iniciativa per facilitar l'organització d'activitats que promoguin el desenvolupament sostenible i que aquestes iniciatives siguin visibles en una mateixa plataforma.
L'OCDE presenta els principis per a un desenvolupament responsable de la intel·ligència artificial
El passat 22 de maig a París, 42 països van subscriure els principis de l'OCDE sobre intel·ligència artificial.
Són 5 principis basats en valors per al desplegament responsable d'una intel·ligència artificial (IA) fiable.
Entre altres aspectes, els principis afirmen que la IA ha d'estar al servei de les persones i el planeta, s'han de dissenyar de manera que es respectin els drets humans, han d'estar presidits per la transparència i una divulgació responsable a fi que es garanteixi que les persones ho coneguin quan estiguin interactuant amb IA.
L'Organització Internacional del Treball aprova una nova normativa internacional per lluitar contra la violència i l'assetjament al treball
En el marc de la 108a Conferència Internacional del Treball, l'OIT va adoptar un nou Conveni i una nova Recomanació per lluitar contra les situacions de violència i assetjament al lloc de treball.
El Conveni entrarà en vigor 12 mesos després que dos estats membres l'hagin ratificat.
Mentrestant, la Recomanació proporciona directrius sobre com aplicar el Conveni.
Nou informe d'UNICEF sobre conciliació: són els països rics més favorables a les famílies?
Aquest nou informe d'UNICEF Són els països rics més favorables a les famílies? analitza les polítiques de conciliació dels països que formen l'OCDE i la UE, i els classifica.
Suècia, Noruega, Islàndia ofereixen les millors polítiques de suport a la família entre els 31 països rics amb dades disponibles.
Espanya ocupa el lloc 14è dels 31 països analitzats.